62024CO0827_INF
Rješenje Suda (deveto vijeće) od 2. rujna 2025. –Direct Line Inox Impex i dr.
(predmet C-827/24)
„Zahtjev za prethodnu odluku – Članak 99. Poslovnika Suda – Odgovor koji se može jasno izvesti iz sudske prakse – Zajednička trgovinska politika – Antidampinške pristojbe – Uvoz bešavnih cijevi od nehrđajućeg čelika podrijetlom iz Kine, hladno obrađivani u Indiju – Uredba (EU) 2016/1036 – Članak 13. stavak 1. – Izbjegavanje mjera – Isključenost – Bitna promjena – Carinska unija – Uredba (EU) 952/2013 – Carinski zakonik Unije – Članak 60. stavak 2. – Stjecanje podrijetla robe – Osnovno pravilo kojim se isključuje promjena podrijetla cijevi od nehrđajućeg čelika nakon njihove hladne prerade”
Zajednička trgovinska politika – Zaštita od dampinških praksi – Izbjegavanje mjera – Isključenost – Hladno oblikovanje bešavnih cijevi od željeza ili čelika iz Kine u Indiji – Podrijetlo robe – Određivanje – Značajna obrada ili prerada – Utvrđenje Europske komisije o bitnoj preradi navedenih proizvoda – Posljednja bitna, gospodarski opravdana prerada ili obrada koja daje indijsko podrijetlo navedenim proizvodima
(Uredba br. 952/2013 Europskog parlamenta i Vijeća, čl. 60. st. 2. i Uredba br. 2016/1036, čl. 13. st. 1.)
(t. 22.-31.)
Izreka
Članak 13. stavak 1. Uredbe (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije i članak 60. stavak 2. Uredbe (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije
treba tumačiti na način da:
hladno oblikovanje u Indiji bešavnih željeznih ili čeličnih cijevi podrijetlom iz Kine, za koje je Europska komisija utvrdila da su njime ti proizvodi bitno promijenjeni jer su nepovratno promijenjena njihova bitna obilježja, predstavlja promjenu kojom se isključuje primjena članka 13. stavka 1. Uredbe 2016/1036 te čini „posljednj[u] značajn[u], gospodarski opravdan[u] obrad[u] ili prerad[u]” u smislu članka 60. stavka 2. Uredbe br. 952/2013, čime se navedenim proizvodima dodjeljuje indijsko podrijetlo.